***Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PA ”Saulkrastu kultūras un sporta centrs”***

***direktore J.Krūmiņa***

***Saulkrastos, 2017. gada 20. martā***

**Makšķerēšanas sacensības**

**„Aģes sudrabs 2017”**

**Organizators:**

Sacensības organizē Saulkrastu novada pašvaldības aģentūra „Saulkrastu kultūras un sporta centrs”. Galvenais tiesnesis Ingmārs Vaiders.

**Mērķis:** Popularizēt makšķerēšanu kā aktīvu un veselīgu, dabai un videi draudzīgu sportiska rakstura vaļasprieku.

**Uzdevumi:**

- Noskaidrot labāko makšķernieku Saulkrastu novadā 2017. gadā.

- Popularizēt makšķerēšanas sporta iespējas Saulkrastu novadā.

- Pilnveidot makšķernieku meistarību.

-Veicināt novada makšķernieku savstarpējos kontaktus.

**Vieta:**

Aģes upes krasts pie kultūras nama "Zvejniekciems". Precīzāka vieta katram dalībniekam tiks paziņota pēc izlozes.

**Laiks:**

Visos posmos reģistrācija sākās no 8.00 kultūras namā "Zvejniekciems", Atpūtas ielā 1 b, bet sacensību sākums 9.00. Neliela instruktāža 8.50.

29.aprīlis (1. posms ar pludiņu), 13. maijs (2.posms ar pludiņu), 10. jūnijs (3.posms ar spiningu), 29.jūlijs (4. posms ar pludiņu)

Makšķerēšanas laiks ar pludiņmakšķeri – četras stundas, bet ar spiningu trīs stundas.

**Dalībnieki:**

Sacensībās drīkst piedalīties dalībnieki, kuri ir apguvuši makšķerēšanas pamatus un ievēro sacensības noteikumus.

Dalībnieku vecums - 2000.gadā dzimuši un vecāki. Dalībnieki, kuri ir vecumā līdz 18 gadiem, uzrāda vecāku parakstītu atļauju par piedalīšanos makšķerēšanas sacensībās.

**Sacensību noteikumi:**

Sacensības notiek ievērojot LR MK noteikumus Nr. 800 „Makšķerēšanas, vēžošanas un zemūdens medību noteikumi”. Dalībniekiem jābūt līdzi derīgai makšķerēšanas kartei un personu apliecinošam dokumentam.

Dalībniekam pašam jānodrošina makšķere ar pludiņu vai spiningu. Dalībnieki drīkst makšķerēt ar vienu pludiņmakšķeri, kas aprīkota ar vienu āķi.

Sacensības notiek Aģes upes ūdens krātuvē, katram dalībniekam izlozētā vietā. Drīkst makšķerēt tikai izlozētajā vietā, izņemot spiningošanas posmu, kur katrs dalībnieks varēs spiningot brīvi sevis izvēlētā vietā, taču ierobežotā sektorā.

Aizliegts mainīties vai dot citam dalībniekam savu lomu, pretējā gadījumā dalībnieki tiks diskvalificēti.

Sacensību beigās dalībnieki zivis ievieto plastikāta maisiņā un nodod tiesnešiem svēršanai.

Par sacensību nolikuma neievērošanu, rezultātu viltošanu vai nepatiesu ziņu sniegšanu sacensību dalībnieks var tikt diskvalificēts.

Sacensību dalībnieks, atrodoties pie ūdens, pats ir atbildīgs par drošības noteikumu ievērošanu. Piedalīties sacensībās alkohola un citu apreibinošu vielu ietekmē vai lietot tās sacensību laikā kategoriski aizliegts. Aizliegts piegružot krastus un upi.

**Vērtēšana:**

Kad visi posmi noslēgušies, katram dalībniekam saskaita viņa trīs labāko posmu rezultātus. Par uzvarētāju kļūst dalībnieks, kuram saskaitot trīs labākos rezultātus (vai mazāk, ja dalībnieks piedalījies mazāk kā trīs posmos), ir visvairāk punktu. Katrā posmā pirmā vieta saņem 40 punktus, otrā vieta – 38, trešā vieta – 36, bet katra nākamā vieta saņems par punktu mazāk.

**Uzvarētāju apbalvošana:**

Apbalvo tikai kopvērtējuma labākos - pirmās trīs vietas, pēc ceturtā posma noslēgšanās. Pirmo vietu apbalvo ar galveno balvu – ceļojošo kausu un medaļu, kā arī otro un trešo vietu ar medaļām. Iespējams arī specbalvas.

I. Vaiders (26279727)